**Rekonštrukcia objektu Veľvyslanectva Slovenskej republiky v Londýne,**

**25 Kensington Palace Gardens** – verejné obstarávanie na zhotoviteľa stavby

**RÁMCOVÝ ROZVRH POSTUPU PRÁC**

Objednávateľ odovzdá zhotoviteľovi v mieste vykonávania diela stavenisko v deň a hodinu, ktoré si dohodnú. Ak nedôjde k dohode na dni a hodine prevzatia staveniska, za deň prevzatia staveniska sa považuje 30. deň nasledujúci po dni nadobudnutia účinnosti zmluvy, ktorú uzatvorí zadávateľ s úspešným uchádzačom.

1. Najneskôr **do 5 týždňov** odo dňa odovzdania a prevzatia staveniska zhotoviteľ zabezpečí vybudovanie zariadenia staveniska, získa súhlasy miestnych úradov súvisiacich so zariadením staveniska a so začatím stavebných prác (ak sú vyžadované), zabezpečí osobitné meranie vody, elektrickej energie a plynu, zabezpečí vypracovanie plánu BOZP.
2. Najneskôr **do 16 týždňov** odo dňa odovzdania a prevzatia staveniska zhotoviteľ ukončí demontážne a búracie práce v SO 01 – demontáž stolárskych výrobkov, búranie priečok, podkladov, otlčenie vnútorných omietok, obkladov, dlažieb, zárubní, podhľadov a odvoz odpadu, ktorý vznikne s uvedenými demontážnymi a búracími prácami.
3. Najneskôr **do 30 týždňov** odo dňa odovzdania a prevzatia staveniska zhotoviteľ ukončí zvislé interiérové konštrukcie – realizáciu nových murovaných stien a priečok, zamurovanie a zabetónovanie nevyužiteľných otvorov a zabezpečí dodávku vonkajších exteriérových zasklených stien.
4. Najneskôr **do 46 týždňov** odo dňa odovzdania a prevzatia staveniska zhotoviteľ ukončí inštaláciu vnútorných rozvodov inžinierskych sietí v objekte (elektrina, voda, kúrenie, plyn, kanalizácia, vzduchotechnika), ukončí rozvody vodovodnej, plynovej a kanalizačnej prípojky, ukončí prípravu vnútorných podkladov murovaných stien (omietky) a podláh (potery, mazaniny), demontáž a montáž vonkajších exteriérových zasklených stien.
5. Najneskôr **do 72 týždňov** odo dňa odovzdania a prevzatia staveniska zhotoviteľ ukončí interiérové práce – dokončenie úpravy povrchov stien, podláh, stropov, maľby, nátery, kompletizáciu stolárskych konštrukcií, zariaďovacích predmetov, koncových prvkov elektroinštalácie.
6. Najneskôr **do 79 týždňov** od odovzdania a prevzatia staveniska zhotoviteľ vykoná funkčné nastavenia systémov, tlakové a revízne skúšky, spustenie technických a technologických zariadení do prevádzky a doručí objednávateľovi písomnú výzvu na prevzatie dokončeného diela podľa bodu 9.1 zmluvy.
7. Najneskôr **do 81 týždňov** odo dňa odovzdania a prevzatia staveniska zhotoviteľ odovzdá objednávateľovi riadne vykonané a dokončené dielo, ktoré nevykazuje žiadne nedorobky a je vykonané bez vád a ukončí preberacie konanie stavby. Zhotoviteľ predloží k preberaciemu konaniu všetky náležitosti uvedené v bode 9.3 Zmluvy o dielo.